**ԿԱՏԱՐՈՂԱԿԱՆԻ ԳՆԱՀԱՏՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ 3-ՐԴ ԵՌԱՄՍՅԱԿԻ** **ԳՈՐԾՈՒՆԵՈՒԹՅԱՆ**

****

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԳՈՐԾՈՒՆԵՈՒԹՅԱՆ** **ԿԱՏԱՐՈՂԱԿԱՆԻ ԳՆԱՀԱՏՈՒՄ**

**2024 ԹՎԱԿԱՆԻ 3-ՐԴ ԵՌԱՄՍՅԱԿ**

 Ղեկավարվելով «Տեսչական մարմինների մասին» ՀՀ օրենքի 11-րդ հոդվածի, Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» N 693-Ն որոշման, «Հայաստանի Հանրապետության սննդամթերքի անվտանգության տեսչական մարմնի գործունեության կատարողականի գնահատման մեթոդաբանությունը» (այսուհետ՝ մեթոդաբանություն)՝ հաստատված Տեսչական մարմնի կառավարման խորհրդի 2020 թվականի օգոստոսի 13-ի N 11 որոշմամբ սահմանված պահանջներով՝ իրականացվել է Հայաստանի Հանրապետության սննդամթերքի անվտանգության տեսչական մարմնի (այսուհետ՝ տեսչական մարմին) 2024 թվականի 3-րդ եռամսյակի կատարողականի գնահատումը։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ
2. գործընթացի չափորոշիչներ
3. արդյունքի չափորոշիչներ։

Արդյունքները համեմատվում են նախորդ տարվա նույն հաշվետու ժամանակահատվածում ունեցած արդյունքների հետ։

1. **ՆՊԱՏԱԿԻ ՉԱՓՈՐՈՇԻՉՆԵՐ**
	1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2024 թվականի 3-րդ եռամսյակում տեսչական մարմնի գործունեության հիմնական նպատակին հասնելու մակարդակը 0,09 է (2023 թվականի 3-րդ եռամսյակ` 0,16): Նույն ցուցանիշն, ըստ ոլորտների, հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 0,16 | 0,09 |
| 2 | Անասնաբուժություն | 0,05 | 0,05 |
| 3 | Բուսասանիտարիա | 0 | 0 |

**1.2 Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2024 թվականի 3-րդ եռամսյակում ոլորտի առավել ռիսկային բնագավառներում փոփոխությունների առկայությունը 0,07 է (2023 թվականի 3-րդ եռամսյակ` 0,03):

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 0,03 | 0,07 |
| 2 | Անասնաբուժություն | 0,05 | 0,05 |
| 3 | Բուսասանիտարիա | 0 | 0 |

**1.3 Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները․**

2024 թվականի 3-րդ եռամսյակում ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 9 աշխատակից։

**1.4 Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները․**

2023 թվականի 3-րդ եռամսյակում տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար ֆինանսական միջոցներ չեն հատկացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 27 աշխատակից:

 2024 թվականի 3-րդ եռամսյակում տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար ֆինանսական միջոցներ ևս չեն հատկացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 10 աշխատակից: Թեժ գծի միջոցով քաղաքացիներին տրամադրվել է 2250 խորհրդատվություն (խորհրդատվության տեսանկյունից ոլորտային տարանջատում չի իրականացվում)։

**2024 թվականի 3-րդ եռամսյակի ընթացքում ստացված ահազանգերի վերլուծություն**

Տեսչական մարմնի իրազեկման, խորհրդատվության և հանրության հետ տարվող աշխատանքների բաժինը հաշվետու ժամանակահատվածում ստացել է՝

* 205 ահազանգ, որից 43-ը՝ թեժ գծի, 20-ը՝ սոցիալական ցանցերի, 4-ը՝ էլեկտրոնային փոստի, 1-ը` ԶԼՄ-ների, 137-ը՝ պետական և տեղական ինքնակառավարման մարմինների (ՀՀ ԱՆ ՀՎԿԱԿ[[1]](#footnote-1)\*, Երևանի քաղաքապետարան, աշխատանքի և սոցիալական հարցերի նախարարություն), միջոցով:
* Ահազանգերից 152-ը ստացվել են մարզերից, 53-ը՝ Երևանից:

***[[2]](#footnote-2)***

* Ըստ ոլորտների` արձանագրված խախտումներն ունեն հետևյալ պատկերը.
* Հանրային սննդի օբյեկտ –14
* Արտադրություն – 16
* Իրացման ցանց – 37
* Տեղեկատվության ճշտում– 138
* Ըստ վերահսկման ոլորտների՝
* Անանաբուժություն – 138
* Բուսասանիտարիա – 0
* Սննդամթերքի անվտանգություն – 67
* Ահազանգերով ներկայացված խախտումնեի բնույթը հետևյալն է՝
* Թունավորումներ – 2
* Անորակ, վտանգավոր սննդամթերք – 18
* Սանիտարահիգիենիկ նորմերի խախտումներ – 30
* Օտար մարմին սննդամթերքի մեջ – 3
* Ուղեկցող փաստաթղթերի բացակայություն – 2
* Ժամկետանց սննդամթերք – 7
* Մակնշման խախտում – 5
* Պահման պայմանների խախտում – 0
* Ապագայի սննդամթերք – 0
* Տեղեկատվության ճշտում – 138
* Ծագման կեղծում – 0
* 205 ահազանգերից 57-ի դեպքում իրականացվել է պետական վերահսկողություն՝ 54 ստուգում և 2 դիտարկում, 1 մշտադիտարկում։ 20-ի դեպքում հայտնաբերվել են խախտումներ (19 ստուգում և 1 դիտարկում)։ 37 ստուգման արդյունքներ ճշտված չեն։ Ընթացք չի տրվել 7 ահազանգի։
* Օտարերկրացիների կողմից ստացվել է մեկ ահազանգ (կատվի կծած):

2023 և 2024 թվականների 3-րդ եռամսյակի ընթացքում ստացված ահազանգերի վերլուծություն

|  |  |  |  |
| --- | --- | --- | --- |
|  | Սննդամթերքի անվտանգություն | Անասնաբուժություն | Բուսասանիտարիա |
| **2023թ.****3-րդ եռամսյակ** | **2024թ.****3-րդ եռամսյակ** | **2023թ.****3-րդ եռամսյակ** | **2024թ.****3-րդ եռամսյակ** | **2023թ.****3-րդ եռամսյակ** | **2024թ.****3-րդ եռամսյակ** |
| **Միջոցառումների թիվ** | 77 | 67 | 4 | 138 | 0 | 0 |

**1.5 Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը․**

Տեսչական մարմնի կատարողականի գնահատման մեթոդաբանության համաձայն՝ այս կետի համար հաշվետու ժամանակահատված է համարվում չորրորդ եռամսյակը։

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են տեսչական մարմնի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն տեսչական մարմնի կողմից իրականացված ստուգումների միջին տևողությունը։

2024 թվականի 3-րդ եռամսյակում տեսչական մարմնի կողմից ըստ անհրաժեշտության իրականացրած ստուգումների քանակը՝ 136 է, միջին տևողությունը` 2.01 օր: (2023 թվականի 3-րդ եռամսյակում ստուգումների քանակ՝ 195, միջին ցուցանիշը՝ 1,07 օր)։

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ (օր)** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | սննդամթերքի անվտանգություն | 0,7 | 2,03 |
| 2 | անասնաբուժություն | 9,9 | 1,7 |
| 3 | բուսասանիտարիա | 0 | 0 |

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2024 թվականի 3-րդ եռամսյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը ստուգումների ընդհանուր քանակի համեմատությամբ 1,4 է (2023 թվականի 3-րդ եռամսյակ` 0,8):

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 0,8 | 1,4 |
| 2 | Անասնաբուժություն | 1 | 6 |
| 3 | Բուսասանիտարիա | 0 | 0 |

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և ստուգումների տարեկան ծրագրով իրականացված ստուգումների քանակի հարաբերությամբ։

2024 թվականի 3-րդ եռամսյակում ստուգումների տարեկան ծրագրով նախատեսված ստուգումների միջին տևողությունը 3 օր է (2023 թվականի 3-րդ եռամսյակ` 3,7 օր):

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ (օր)** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 3,8 | 3 |
| 2 | Անասնաբուժություն | 2,3 | 3 |
| 3 | Բուսասանիտարիա | 0 | 0 |

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին[[3]](#footnote-3)1։**

2024 թվականի 3-րդ եռամսյակում տեսչական մարմնի կողմից ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունն ըստ անհրաժեշտության իրականացված ստուգումների ընդհանուր քանակը կազմում է 0,56 (2023թ. 3-րդ եռամսյակ` 0,3)։

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 0,4 | 0,54 |
| 2 | Անասնաբուժություն | 0,08 | 1 |
| 3 | Բուսասանիտարիա | 0 | 0 |

**2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից․**

 2024 թվականի 3-րդ եռամսյակում չափորոշիչում նշված հարցերի վերաբերյալ տնտեսվարող սուբյեկտների կողմից առաջարկություններ և դիմում-բողոքներ չի ներկայացվել՝ վերլուծություններ իրականացնելու համար։

**3. ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են տեսչական մարմնի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը․**

Ըստ Տարեկան ծրագրի՝ իրականացված ստուգումների թիվը կազմում է 121, իսկ ըստ անհրաժեշտության՝ իրականացվել է 136 ստուգում, ընդհանուր՝ 257 ստուգում:

2024 թվականի 3-րդ եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 0,9 է։

2023 թվականի 3-րդ եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 1,1 է։

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 1,8 | 0,9 |
| 2 | Անասնաբուժություն | 0,1 | 0,2 |
| 3 | Բուսասանիտարիա | 0 | 0 |

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը․**

Ըստ մեթոդաբանության՝ սույն կետի համար նախատեսված հաշվետու ժամանակահատվածը չորրորդ եռամսյակն է։

**3.3 Ըստ առանձին ստուգման հատկացված ֆինանսական միջոցները և մարդկային ռեսուրսները** հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշով:

2024 թվականի 3-րդ եռամսյակում ստուգման համար հատկացված մարդկային ռեսուրսների միջին ցուցանիշը 2,15 է, իսկ 2023 թվականի 3-րդ եռամսյակում ստուգման համար հատկացված մարդկային ռեսուրսների միջին ցուցանիշը 4,3 է:

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ (Մարդկային ռեսուրսներ)** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 2,25 | 2 |
| 2 | Անասնաբուժություն | 2 | 2,3 |
| 3 | Բուսասանիտարիա | 0 | 0 |

Ֆինանսական միջոցների միջին ցուցանիշը 20,000 ՀՀ դրամ է (2023 թվականի 3-րդ եռամսյակ՝ 3,958,700 ՀՀ դրամ[[4]](#footnote-4)\*\*)։ Նույն ցուցանիշն ըստ ոլորտների հետևյալն է՝

Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | Սննդամթերքի անվտանգություն | 3,958,700 ՀՀ դրամ | 0 |
| 2 | Անասնաբուժություն | 0 | 20,000 ՀՀ դրամ |
| 3 | Բուսասանիտարիա | 0 |  |

 **3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները** հաշվարկվում են հիմք ընդունելով հաշվետու ժամանակահատվածում բերված դիմում-բողոքների փաստացի քանակը, մարմնի, նրա ծառայողների գործողությունների կամ անգործության կամ նրա կողմից ընդունված վարչական ակտերի վերաբերյալ ստացված բողոքները` աշխատակիցների կողմից թույլ տրված խախտումները, թերությունների վերհանման արդյունքում իրականացվածծառայողական քննությունների և բերված դիմում-բողոքների քնարկումների արդյունքում արձանագրված դրական փոփոխությունների քանակը:

Ստացված բողոքների քանակի և իրականացված ստուգումների ընդհանուր քանակի հարաբերությունը 2024 թվականի 3-րդ եռամսյակում 0,05 է, իսկ 2023 թվականին այդ հարաբերությունը եղել է 0,03։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2023թ.****3-րդ եռամսյակ** | **2024թ.****3-րդ եռամսյակ** |
| 1 | սննդամթերքի անվտանգություն | 0,01 | 0,05 |
| 2 | անասնաբուժություն | 0,09 | 1,4 |
| 3 | բուսասանիտարիա | 0 | 0 |

2024 թվականի 3-րդ եռամսյակում տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել է 23 բողոք, մասնավորապես՝

* սննդամթերքի անվտանգության ոլորտ` 13 բողոք, որից 3-ը՝ վարչական, 10-ը՝ դատական,
* անասնաբուժության բնագավառում՝ 10 բողոք, դատական կարգով։
* բուսասանիտարիայի ոլորտում հաշվետու ժամանակահատվածում բողոք չի ներկայացվել։

|  |  |  |
| --- | --- | --- |
| **Ոլորտներ** | **Բողոքների ընդհանուր թիվ** | **Այդ թվում՝** |
| **Տեսչական մարմին** | **Դատարան** |
|  | **2023թ.****3-րդ եռամսյակ** | **2024թ.****3-րդ եռամսյակ** | **2023թ.****3-րդ եռամսյակ** | **2024թ.****3-րդ եռամսյակ** | **2023թ.****3-րդ եռամսյակ** | **2024թ.****3-րդ եռամսյակ** |
| սննդամթերքի անվտանգություն | 3 | 13 | 1 | 3 | 2 | 10 |
| անասնաբուժություն | 8 | 10 | 3 | 0 | 5 | 10 |
| բուսասանիտարիա  | 0 | 0 | 0 | 0 | 0 | 0 |
| **ԸՆԴԱՄԵՆԸ** | 11 | 23 | 1 | 3 | 2 | 20 |

2024 թվականի 3-րդ եռամսյակի ընթացքում իրականացված ստուգումների արդյունքում տեսչական մարմնի աշխատակիցների դեմդիմում-բողոքներ չեն եղել։

1. \* *ՀՀ առողջապահության նախարարության հիվանդությունների վերահսկման և կանխարգելման ազգային կենտրոն ՊՈԱԿ։* [↑](#footnote-ref-1)
2. [↑](#footnote-ref-2)
3. 1 Այն ստուգումները, որոնց դեպքում կիրառված ստուգաթերթերի կետերի «ոչ» պատասխանների թիվը 80 և ավելի տոկոս է։ [↑](#footnote-ref-3)
4. \*\* Ֆինանսական միջոցները հատկացվել են ստուգումների նպատակով իրականացված գործուղումների համար։ [↑](#footnote-ref-4)